KOMISSION TÄYTÄNTÖÖNPANOPÄÄTÖS (EU) 2021/1138,

annettu 7 päivänä heinäkuuta 2021,

varmentamisjärjestelmien toteuttamista koskevien kansallisten suunnitelmien ja niiden muutosten hyväksymisestä Bulgarian ja Romanian osalta neuvoston asetuksen (EY) N:o 1224/2009 mukaisesti

(tiedoksiannettu numerolla C(2020) 5158)

(Ainoastaan bulgarian- ja romaniankieliset tekstit ovat todistusvoimaiset)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 109 artiklan 8 kohdan,

ottaa huomioon Bulgarian ja Romanian toimittamat varmentamisjärjestelmien toteuttamista koskevat kansalliset suunnitelmat,

sekä katsoo seuraavaa:

(1) Asetuksen (EY) N:o 1224/2009 109 artiklan 8 kohdan mukaisesti jäsenvaltioiden on laadittava kansalliset suunnitelmat sellaisen kyseisen asetuksen mukaisesti kirjattuja tietoja koskevan varmentamisjärjestelmän toteuttamiseksi, jonka avulla jäsenvaltiot voivat riskinhallinnan pohjalta laatia prioriteettijärjestyksen varmentamista ja ristiintarkastuksia sekä epäjohdonmukaisuuksien myöhempiä seurantatoimia varten. Kyseisiin suunnitelmiin tehtävät muutokset on toimitettava komission hyväksyttäviksi.

(2) Bulgaria toimitti 28 päivänä lokakuuta 2020 komission hyväksyttäväksi muutokset kansalliseen suunnitelmaan, joka hyväksyttiin komission täytäntöönpanopäätöksellä 2013/82/EU (2) Kyseiset muutokset ovat asetuksen (EU) N:o 1224/2009 109 artiklassa ja komission täytäntöönpanoasetuksen (EU) N:o 404/2011 (3) 143–145 artiklassa säädettyjen edellytysten mukaisia. Ne olisi sen vuoksi hyväksyttävä.

(3) Romania toimitti 9 päivänä joulukuuta 2020 kansallisen suunnitelmansa komission hyväksyttäväksi. Kyseinen suunnitelma on asetuksen (EU) N:o 1224/2009 109 artiklassa ja komission täytäntöönpanoasetuksen (EU) N:o 404/2011 143–145 artiklassa säädettyjen edellytysten mukainen. Se olisi sen vuoksi hyväksyttävä.

(4) Tämä päätös on asetuksen (EY) N:o 1224/2009 109 artiklan 8 kohdassa tarkoitettu hyväksymispäätös.

(5) Komissio seuraa kansallisten suunnitelmien soveltamista niiden tehokkaan täytäntöönpanon ja sen kannalta, pystytäänkö suunnitelmalla varmistamaan, että komissiolle asetuksen (EY) N:o 1224/2009 33 artiklan mukaisesti ilmoitetut tiedot ovat täydellisiä ja tarkkoja ja ilmoitettu säädetyissä määräajoissa. Jos asetuksen (EY) N:o 1224/2009 X osaston mukaisesti komission suorittamien tarkistusten, tarkastusten ja tutkimusten havaintojen perusteella katsotaan, että kansallisia varmentamisjärjestelmiä on tarpeen muuttaa, jäsenvaltioiden olisi muutettava suunnitelmiaan vastaavasti,

ON HYVÄKSYNYT TÄMÄN PÄÄTÖKSEN:

1 artikla Hyväksytään muutokset varmentamisjärjestelmän toteuttamista koskevaan kansalliseen suunnitelmaan, jonka Bulgaria toimitti 28 päivänä lokakuuta 2020 asetuksen (EY) N:o 1224/2009 109 artiklan 8 kohdan mukaisesti.

2 artikla Hyväksytään muutokset varmentamisjärjestelmän toteuttamista koskevaan kansalliseen suunnitelmaan, jonka Romania toimitti 9 päivänä joulukuuta 2020 asetuksen (EY) N:o 1224/2009 109 artiklan 8 kohdan mukaisesti.

3 artikla Jos komissio katsoo asetuksen (EY) N:o 1224/2009 X osaston mukaisesti suoritettujen tarkistusten, tarkastusten ja tutkimusten havaintojen perusteella, että 1 ja 2 artiklan mukaisesti hyväksytyillä varmentamissuunnitelmilla ei voida varmistaa sitä, että jäsenvaltiot toteuttavat tehokkaasti asetuksen (EY) N:o 1224/2009 109 artiklassa säädetyt velvollisuudet, komissio voi kuultuaan kyseisiä jäsenvaltioita pyytää suunnitelmien muuttamista. Jäsenvaltioiden on muutettava varmentamissuunnitelmiaan tällaisen pyynnön mukaisesti.

4 artikla Tämä päätös on osoitettu Bulgarian tasavallalle ja Romanian tasavallalle.

Tehty Brysselissä 7 päivänä heinäkuuta 2021. Komission puolesta Virginijus SINKEVIČIUS Komission jäsen

(1) EUVL L 343, 22.12.2009, s. 1.

(2) Komission täytäntöönpanopäätös, annettu 13 päivänä helmikuuta 2013, komission hyväksynnästä neuvoston asetuksen (EY) N:o 1224/2009 109 artiklan 8 kohdan mukaisille varmentamisjärjestelmien toteuttamista koskeville kansallisille suunnitelmille (EUVL L 44, 15.2.2013, s. 18).

(3) Komission täytäntöönpanoasetus (EU) N:o 404/2011, annettu 8 päivänä huhtikuuta 2011, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä (EUVL L 112, 30.4.2011, s. 1).